b"\n_START_ARTICLE_\nZlata Voka\xc4\x8d\n_START_SECTION_\n\xc5\xbdivljenje\n_START_PARAGRAPH_\nObiskovala je osnovna \xc5\xa1olo Lovrenc na Pohorju (1932-1938), nato klasi\xc4\x8dno gimnazijo (1938-1941) in I. gimnazijo Maribor (1945-1947). \xc5\xa0tudij je 1949 nadaljevala na Filozofski fakulteti v Ljubljani, kjer je leta 1953 diplomirala iz ruskega jezika s knji\xc5\xbeevnostjo in primerjalne knji\xc5\xbeevnosti). Dve leti pred diplomo se je poro\xc4\x8dila z in\xc5\xbeenirjem Danilom Voka\xc4\x8dem. Magistrski \xc5\xa1tudij na Filozofski fakulteti v Beogradu je zaklju\xc4\x8dila 1973 in na isti fakulteti leta 1979 tudi doktorirala._NEWLINE_Sprva je pou\xc4\x8devala na srednjih \xc5\xa1olah v Mariboru, Kamniku in Slovenski Bistrici ter na Pedago\xc5\xa1ki akademiji v Mariboru. Leta 1979 je postala docentka za rusko knji\xc5\xbeevnost in metodiko ter fonetiko ruskega jezika; poleg tega je predavala tudi slovenski jezik in knji\xc5\xbeevnost mad\xc5\xbearskim u\xc4\x8diteljem v Szombathelyu in Mono\xc5\xa1tru. S \xc5\xa1tudenti je prirejala ve\xc4\x8dere slovenskega leposlovja in od leta 1975 bila stalna sodelavka raziskovalnega projekta Ruska avantgarda pri In\xc5\xa1titutu za znanost o knji\xc5\xbeevnosti v Zagrebu._NEWLINE_Upokojila se je leta 1983. Kot doktorica literarnih znanosti je leta 1994 dobila Glazerjevo nagrado za \xc5\xbeivljenjsko delo; to je najvi\xc5\xa1je umetni\xc5\xa1ko priznanje Mestne ob\xc4\x8dine Maribor. Umrla je leta 1995 v Mariboru.\n_START_SECTION_\nDelo\n_START_PARAGRAPH_\nUkvarjala se je s sodobno rusko knji\xc5\xbeevnostjo. Pri raziskavah je pri\xc5\xa1la do pomembnih ugotovitev o zgodnjem pojavu ruskega nadrealizma. Tematizirala je bivanjski polo\xc5\xbeaj evropskega judovstva (Marpurgi, 1985; Knjiga senc, 1993), tudi s pomo\xc4\x8djo lastnih dognanj o judovskih prebivalcih Maribora._NEWLINE_Za mladino je napisala deli: Vesele zgodbe o vampirjih (1994) in Prvo potovanje ma\xc4\x8dka \xc4\x8cunje (1995). Raziskave in \xc4\x8dlanke je objavljala v Dialogih; v njih so iz\xc5\xa1li pripovedni spisi (Spomini na Bugojno')._NEWLINE_Prevedla je nekaj knjig (Aleksander Grin: Begavka na valovih, 1996) in dram."